भोपाल. फरवरी माह गुजरते ही सूबबूल के पेड़ों पर पत्तों की जगह सिर्फ पीले और लाल रंग के फूल और लंबी फलियां ही दिखाई देती हैं। इसके बाद गर्मी की तपन के साथ फलियां सूखने लगती हैं और इन सूखी फलियों को लोग नजर अंदाज कर कचरा समझने लगते हैं, लेकिन दुर्गा उन्हाले इन फलियों को इकट्ठा कर उससे कलाकृति बनाती हैं।
अभिनव रीगल होम्स निवासी दुर्गा उन्हाले अब तक एक हजार से ज्यादा विभिन्न डिजायनों में कलाकृतियां बना चुकी हैं। सूबबूल की फलियों से डिजायन बनाकर दुर्गा ने यह दिखाने की कोशिश की है कि प्रकृति की कोई दी हुई चीज बेकार नहीं होती है। एक कलाकार की अंतरदृष्टि उसे आकर्षक कलाकृति का रूप दे सकती है।
करीब 30 साल पहले जब जमीन पर सूखी सूबबूल की फलियाें को देखा तो लगा कि इन्हें कला का रूप दिया जा सकता है। 5 वर्ष तक कई कलाकृतियां बनाईं, लेकिन उस समय फलियों के टूटने या क्रेक होने से पहले निराशा हुई। लगातार कोशिश करते रहने से सफलता मिलना शुरू हो गई।
वर्ल्ड रिकॉर्ड ऑफ इंडिया में दर्ज है नाम
दुर्गा उन्हाले का नाम इस कलाकृति के लिए 2013 में वर्ल्ड रिकॉर्ड ऑफ इंडिया में दर्ज हो चुका है। दुर्गा कहती हैं कि शौक-शौक में शुरू हुआ ये काम एक दिन मेरी पहचान बन जाएगा ऐसा मैंने कभी सोचा नहीं था।
इस कला को हर जगह मिला सम्मान
दुर्गा उन्हाले कहती हैं कि मैंने इन कलाकृतियों को बेचने का कभी भी विचार नहीं किया, लेकिन मैं चाहती हूं कि इस कलाकृति को विश्व म्यूजियम में रखा जाए।
hin_Deva hin_Deva hin_Deva hin_Deva hin_Deva hin_Deva hin_Deva